Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2350

b) A mesterképzési szakon végzettek alkalmasak: - animációs tervezői képzettségüknek megfelelő alkotói, produkciókat vezető feladatok ellátására, - filmes produkciók és a média különböző felületein megjelenő animációs alkotások fejlesztésére, - a produkcióval kapcsolatos kreatív elképzeléseik, koncepciójuk prezentálására és dokumentálására, - a produkciók gazdasági lehetőségeinek figyelembevételével a kreatív koncepció alakítására, - az animációs technikák felhasználására; az aktuális médiafelület és a feladatok specifikumai szerint azok kiválasztására és alkalmazására, - az animáció kivitelezése során a gyártási helyzetek kialakítására, - a produkciók hatékony kivitelezésének megszervezésére, vezetésére, - figurák, karakterek tervezésére virtuális és valós környezetben egyaránt, - szinopszisok, forgatókönyvek fejlesztésére, - a produkciók számára szükséges kreatív alkotók, tervezők kiválasztására, munkájuk vezetésére, - játékfejlesztésre, interfészek vizuális rendszereinek fejlesztésére, - tudományos kutatásokban való együttműködésre a valóságot imitáló mozgóképes feladatok megoldása és a természeti folyamatok valósághű ábrázolásának fejlesztése terén.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes